སྒྲ་རྒྱན་གྱིས་སྤུད་པའི་ཉམས་ལེན་བསླབ་བྱ་
བཞུགས་སོ། །
དཀར་མདངས་རི་མོས་བརྒྱན་པའི་གྱུར་ཕུག་འདིར།
།
དཀར་འཇམ་གོས་ཀྱིས་བཀླུབས་པའི་གདན་སྟེང་དུ། །
དཀར་བོའི་ལས་ལམ་སེམས་ནས་མ་བརྗེད་པར། །
དཀར་བརྒྱུད་བླ་མའི་རྣམ་ཐར་སྒྲོག་བཞིན་གནས། །
གནས་པའི་ཡུལ་ལྗོངས་སྐྱིད་པའི་སྙམ་མེད་ཀྱང་། །
ཡང་གཅིག་དབྱར་གྱི་ལང་ཚོ་ཉེ་བ་ན། །
ན་རྒས་མ་སུན་བག་ཕེབས་གླུ་འདི་སྨྲས། །
སྨྲས་པ་ཁ་མཚར་ཙམ་དུ་བསྙད་པ་མིན། །
ཡང་ཅིག་གསོན་དང་དྭངས་པའི་སེམས་ལྡན་རྣམས། །
མཚན་ལྡན་བླ་མ་མ་འབོར་གཙུག་ཏུ་བསྟེན། །
གང་གསུངས་གནད་ལ་ལར་ཡང་བརྩོན་པར་གྱིས། །
ཡང་ཡང་སྐྱེ་བ་ཐོག་མེད་དུས་ནས་འཁྱམས། །
དུས་དུས་རྣམ་ཀུན་ཐོབ་པ་དཀོན་བསམ་སྙམ། །
སྙམ་སྙམ་བསམ་པའི་སྒོ་ནས་མི་རྟག་སྒོམ། །
སྒོམ་སྒྲུབ་ཙམ་གྱིས་མི་གནས་སེམས་ལ་ཆོངས། །
འཁྱམས་འཁྱམས་ད་རེའི་རྟེན་བཟང་འདི་ཐོབ་དུས། །
29

ཁྲི་གུང་ཐང་སྐུ་ཕྲེད་དྲུག་པ་ཆེན་པོའི་བཀའ་རྩོམ།
ཆོངས་ཤིག་ཤེས་ལྡན་ཚོགས་རྣམས་དོན་ལྡན་མཛོད། །
མཛོད་ལ་ཉེ་ཡང་དགོས་པ་མེད་པའི་ཚུལ། །
ཚུལ་བཞིན་དཔྱོད་པར་མཛོད་ཅིག་དཔྱོད་ལྡན་རྣམས། །
ཞེས་པ་འདི་ནི་དཔྱིད་ཀྱི་རྒྱལ་མོས་གླུ་དབྱངས་སྒྲོགས་པ་ལ་ཉེ་བའི་དུས་སུ། ༧དབྱངས་ཅན་བཞང་རྡོར་གྱིས་ཀུ་
རེར་སྨྲས་པ་སླར་ཡི་གེར་ཕབ་པ་དགེ་ཞེས་གསུངས་སོ། །